Veit ekki hvort hún hefur tvöfalt ríkisfang
Þingmaður Verkamannaflokksins í Ástralíu, Susan Lamb, lýsti því yfir í ræðu í ástralska þinginu í dag að hún gæti ekki sannreynt hvort hún væri með tvöfalt ríkisfang eða ekki vegna þess að hún hefði ekki aðgang að lykilgögnum í þeim efnum.
Fram kemur á fréttavef breska ríkisútvarpsins BBC að Lamb hafi lýst því hvernig móðir hennar hefði ekið henni í grunnskólann einn daginn og látið sig hverfa. Faðir hennar, sem væri breskur ríkisborgari, hafi eftir það alið hana upp. Málið snýst um það að samkvæmt áströlskum lögum er þingmönnum óheimilt að hafa tvöfalt ríkisfang.
Lamb var sex ára gömul þegar móður hennar hvarf úr lífi hennar og sagðist hún ekki vita hvar hana væri að finna. Hún vissi ekki hvað hún væri að gera í dag. Gögnin sem um ræðir er hjúskaparvottorð foreldra hennar sem Lamb sagðist ekki hafa lagalega heimild til þess að verða sér úti um. Faðir hennar lést fyrir um tveimur áratugum síðan.
Sagði hún að innanríkisráðuneyti Bretlands þyrfti að fá hjúskaparvottorðið til þess að leggja mat á það hvort hún hefði breskt ríkisfang til viðbótar við það ástralska. Bað hún stjórnarþingmenn að reyna að setja sig í spor hennar. Fulltrúar stjórnarmeirihlutans sögðu leitt að heyra sögu hennar en óvissa ríkti engu að síður um stöðu hennar.
Gengið hafa ásakanir á víxl á milli stjórnarmeirihlutans og stjórnarandstöðunnar á undanförnum mánuðum um það hvort einstakir þingmenn eiga löglega sæti á þinginu og hafa tíu þingmenn þurft að segja af sér síðan í júlí vegna málsins eftir að hafa borið mál sitt undir dómstóla. Tveir af þeim hafa náð aftur kjöri í aukakosningum.
Þingmaður Verkamannaflokksins í Ástralíu, Susan Lamb, lýsti því yfir í ræðu í ástralska þinginu í dag að hún gæti ekki sannreynt hvort hún væri með tvöfalt ríkisfang eða ekki.
Hún hefði ekki aðgang að lykilgögnum í þeim efnum.
Lamb hafi lýst því hvernig móðir hennar hefði ekið henni í grunnskólann einn daginn og látið sig hverfa.
Faðir hennar, sem væri breskur ríkisborgari, hafi eftir það alið hana upp.
Samkvæmt áströlskum lögum er þingmönnum óheimilt að hafa tvöfalt ríkisfang.
Gögnin sem um ræðir er hjúskaparvottorð foreldra hennar sem Lamb sagðist ekki hafa lagalega heimild til þess að verða sér úti um.
Bað hún stjórnarþingmenn að reyna að setja sig í spor hennar.